100 vuotta ammatillista koulutusta ja harjoittelijoita Boschilla - Robert Bosch Oy
ke, loka 23, 2013 13:29 CET
Bosch kouluttaa, aktivoi ja osallistaa läpi työuran
100 vuotta harjoittelijoita ja yli 100 000 koulutettua opiskelijaa: Bosch on edelläkävijä koulutusta tarjoavana yhtiönä.
Suomessa tehdään kiinteää oppilaitosyhteistyötä.
Koulutuskeskukset tarjoavat myös täydennyskoulutusta alan ammattilaisille.
Stuttgartissa 100 vuotta sitten aloitettu konsepti on laajentunut menestyksekkäästi: koulutusohjelmia on sittemmin käynnistetty yli 20 maassa, ja kiinnostus niitä kohtaan on kasvussa. Jo yli 100 000 nuorta on kehittänyt ammattiosaamistaan Boschin johdolla. Tällä hetkellä yli 6 500 nuorta ympäri maailmaa opiskelee Boschin ammatillisissa koulutusohjelmissa. Uusimmat koulutuskeskukset ovat nousseet Vietnamiin ja Thaimaahan. Opiskelijoilla on mahdollisuus hakeutua myös kansainvälisiin vaihto-ohjelmiin, jotka tarjoavat mahdollisuuden tutustua toisen maan työkulttuuriin ja saada kokemusta toimia osana kansainvälistä tiimiä.
Koulutuksen tarjoaminen koetaan yhtiössä olennaiseksi osaksi sen sosiaalista vastuuta.
Boschilla on lukuisia muitakin tapoja aktivoida ja haastaa opiskelijoita. Yhtiö tukee esimerkiksi yliopistojoukkueita, jotka osallistuvat Formula Student -kilpailuun. Yhteensä 36 joukkuetta eri puolilta maailmaa saa mahdollisuuden testata suunnittelemiaan ajoneuvoja ja vaihtaa ajatuksia insinöörien ja asiantuntijoiden kanssa. Lisäksi Bosch järjestää osallistujille erilaisia työpajoja ja antaa heidän käyttöönsä taloudellisia resursseja, moottoriurheilun komponentteja ja mittalaitteita.
Lisätiedot: Robert Bosch Oy, viestintäpäällikkö Niina Haasola, puh.050 5450 548, niina.haasola@fi.bosch.com
http://www.bosch.fi, http://www.bosch-press.com.